2007 साली बदललेल्या नियमांचा फायदा घेत द डची ऑफ कॉर्नवॉल यांनी गुप्तपणे 113,500 डॉलर्सचे (अंदाजे 74 लक्ष रुपये) शेअर्स बर्म्युडाच्या एका कंपनीकडून विकत घेतले. 

ती कंपनी होती 'सस्टेनेबल फॉरेस्ट्री मॅनेजमेंट लि.' (SFM), जिचे संचालक प्रिन्स चार्ल्स यांचे मित्र होते.

या गुंतवणुकीत आपला कोणताही सहभाग नसल्याचं डची ऑफ कॉर्नवॉलचं म्हणणं आहे. राजघराण्याच्या 'क्लॅरन्स हाऊस'चे प्रवक्ते म्हणाले की,"फक्त डचीने एखाद्या कंपनीत गुंतवणूक केली असेल म्हणून प्रिन्स ऑफ चार्ल्स याविषयावर भाष्य करणार नाहीत."

ते प्रवक्ते पुढे म्हणाले, "हवामान बदलासंदर्भात प्रिन्स चार्ल्सचा दृष्टिकोन सगळ्यांना माहिती आहे. गेल्या 30 वर्षांपासून ते ग्लोबल वार्मिंगच्या धोक्याचा इशारा देत आहेत."

"1990च्या दशकापासून आजपर्यंत प्रिन्स चार्ल्स कार्बन मार्केटच्या विषयावर आंदोलन करत आहेत."

'हितसंबंध'

क्लॅरन्स हाऊसचे प्रवक्ते पुढे म्हणाले की, "प्रिन्स ऑफ चार्ल्स विविध विषयांवर आपलं मत मांडतात. तो त्यांचा अधिकार आहे. हवामान बदलाबाबतही त्यांना विशेष काळजी आहे. पण त्यांचा सल्ला कोणी कितपत घ्यायचा, हे इतरांनी ठरवायचं आहे."

'कमिटी ऑफ स... आणखी 4000 वर्णांसाठी लेख सुरू ठेवा:
्टॅंडर्डस इन पब्लिक लाईफ'चे माजी अध्यक्ष सर अलिस्टेअर ग्रॅहम म्हणाले, "प्रिन्स चार्ल्स यांच्या या कृतीमुळे हितसंबंधाचा धोका निर्माण झाला आहे." 

ते पुढे म्हणाले, "सार्वजनिक जीवनात प्रिन्स चार्ल्स जे साध्य करू पाहत आहेत आणि डची ऑफ कॉर्नवॉलची ही गुंतवणूक, यात हितसंबंधांचा मोठा संघर्ष आहे."

"आणि त्यांच्यासारखा एक अत्यंत महत्त्वाचा, उच्चपदस्थ व्यक्तीचा अशा हितसंबंधात सहभाग आहेत हे अतिशय दुर्दैवी आहे." ते पुढे म्हणाले.

अॅपलबी या कायद्याशी निगडीत सुविधा पुरवणाऱ्या कंपनीनं बाहेर काढलेल्या या दस्तावेजात 

डची ऑफ कॉर्नवॉल यांनी केमन आयलंडमध्ये 2007 साली चार कंपन्यांमध्ये 3.9 मिलियन डॉलर (सुमारे 25 कोटी रुपये) इतकी गुंतवणूक केली आहे. 

हे कायदेशीर आहे आणि त्यांनी कर चुकवल्याचा कोणताही पुरावा नाही.

डची ऑफ कॉर्नवॉलच्या प्रवक्त्यानी सांगितलं की, प्रिन्स चार्ल्स त्यांच्या इस्टेटमधून मिळणाऱ्या उत्पन्नामधून ते स्वत:हून आयकर भरतात.

त्यांनी पुढे बोलतांना सांगितलं की, "काही विशिष्ट जागेतील मालमत्तेत गुंतवणूक केल्यामुळे करात कोणत्याही प्रकारची सवलत मिळत नाही आणि असं केल्यानं HMRC (Her Majesty's Revenue and Customs)चं कोणतंही नुकसान होणार नाही.

कमालीची गुप्तता बाळगली

सस्टेनेबल फॉरेस्ट्री मॅनेजमेट (SFM) या कंपनीनं लॉबिंगसंबंधी कागदपत्रं पाठवल्यानंतर काही आठवड्यात प्रिन्स यांनी दोन पर्यावरणविषयक करारांबद्दल प्रचार करण्यास सुरुवात केली.

प्रिन्स चार्ल्स यांच्या संपत्तीत एका वर्षात तिपटीनं वाढ झाली. शेअरच्या किंमतीत कशी वाढ झाली याचं कारण अद्याप समजलेलं नाही. 

पण इतक्या मोठ्या पातळीवर प्रचार करूनसुद्धा पर्यावरणविषयक करारात कोणत्याही प्रकारचा बदल झाला नाही.

दस्तावेजात झालेल्या खुलाशानुसार डची ऑफ कॉर्नवॉलकडे 896 मिलियन पाऊंड्स इतकी मालमत्ता आहे. त्यातून प्रिन्स चार्ल्स यांना उत्त्पन्न मिळतं. 

या संपूर्ण प्रकरणात त्यांचा मोठा सहभाग आहे. त्यांनी फेब्रुवारी 2007 मध्ये शेअर्स घेतले. त्यावेळी शेअर्सची किंमत 113500 डॉलर होती. पौडांमध्ये शेअर्सची किंमत 58000 इतकी होती.

नोटाबंदी : मनमोहन सिंह आणि अरूण जेटली आमने-सामने 

राहुल गांधी आऊट झाले नसले तरी रन काढतील का? 

'सस्टेनेबल फॉरेस्ट्री मॅनेजमेट'च्या संचालकांमध्ये दिवंगत ह्युज वॅन कटसेम होते. 

हे लखपती बँकर आणि संरक्षक होते. ते प्रिन्स चार्ल्स यांचे अगदी जवळचे मित्र होते.

डचीच्या...